

**SHARTNOMA №\_\_\_  
(PRIMARY)**

**(“Turon” xalqaro maktabida ta’limni amalga oshirish to’grisida)**

Oʻzbekiston Respublikasi Prezidentining 15.09.2017-yildagi PQ-3276 sonli “Nodavlat taʼlim xizmatlari koʻrsatish faoliyatini yanada rivojlantirish chora-tadbirlari toʻgʻrisida”gi qaroriga asosan, shuningdek 27.03.2018 yildagi Vazirlar Mahkamasining 241-sonli “Nodavlat ta’lim xizmatlarini ko’rsatish sohasidagi faoliyatni takomillashtirish to’g’risida”gi qaroriga asosan hamda taʼlim muassasasi Ustaviga asosan, faoliyat yurituvchi “Turon” nodavlat taʼlim maktabi (kelgusida “Nodavlat taʼlim maktabi” deb yuritiluvchi) nomidan direktor Yuldashev M.M. bir tomondan va Sherzod Mamanazarov Sobirovich *(kelgusida* ***“Oʻquvchining qonuniy vakili”*** *deb yuritiluvchi*) ikkinchi tomondan quyidagilar toʻgʻrisida mazkur shartnomani tuzdilar

**1.SHARTNOMA MAZMUNI**

1.1 Mazkur shartnomaga asosan oʻquvchining ota-onasi (yoki qonuniy vakili) nodavlat taʼlim maktabiga majburiy maktab taʼlimini olish maqsadida oʻzining voyaga yetmagan farzandi admin belgilangan toʻlovlarni toʻlab borish sharti bilan “Nodavlat taʼlim maktabiga”ga oʻqishga topshiradi

1.2. “Nodavlat taʼlim maktabi” taʼlim berish faoliyatini taʼlim muassasasining Ustavi, litsenziyasi hamda Oʻzbekiston Respublikasining amaldagi qonunchiligida va boshqa qonuniy meʼyoriy xujjatlarida belgilangan tartibda amalga oshiradi.

1.3. “Nodavlat taʼlim maktabi” ota-onaning yoki voyaga yetmagan shaxsning qonuniy vakilining arizasiga hamda mazkur shartnomaga asosan voyaga yetmagan oʻquvchini majburiy maktab taʼlimini olishi uchun oʻqishga qabul qiladi va belgilangan oʻquv dasturi (programmasi) hamda davlat standartlarida belgilangan tartibda oʻqitilishini taʼminlaydi.

1.4. Voyaga yetmagan oʻquvchini nodavlat taʼlim maktabida oʻqitish pullik asosda amalga oshiriladi. Oʻquvchining oʻqish toʻlovlari mazkur shartnomani imzolagan shaxs tomonidan har oy davomida yoki yillik ko’rinishda amalga oshiriladi .  
Oʻqish uchun toʻlovlar mazkur shartnoma bilan belgilab beriladi.

**2.HISOB-KITOB SHAKLI**

2.1. Oʻquvchining nodavlat taʼlim maktabida taʼlim olishi uchun bir oylik toʻlov summasi 3 500 000 ( *uch million besh yuz ming so’m*) va yillik (10-oy) muddat uchun 35 000 000 (o’ttiz besh million soʻmni tashkil etadi.

2.2. Oylik toʻlov yil boshida (yillik) yoki har oyning 10-sanasidan (oylik) kechiktirmay toʻlanadi. Toʻlov usuli istalgan usulda amalga oshirilishi mumkin (yaʼni naqd pul toʻlovi, plastik karta va pul oʻtkazish yoʻli bilan).

2.3. Oylik toʻlov Oʻzbekiston Respublikasida belgilangan mehnatga haq toʻlashning eng kam miqdoridan kelib chiqqan holda “Nodavlat taʼlim maktabi” tomonidan belgilanadi.

2.4. Oʻzbekiston Respublikasida belgilangan mehnatga haq toʻlashning eng kam miqdori oshgan hollarda oʻqish uchun toʻlov miqdoriga ham shunga mutanosib ravishda oʻzgartirish kiritilib, toʻlov miqdori “Nodavlat taʼlim maktab” tomonidan bir tomonlama oshirilishi mumkin.

**3.TOMONLARNING HUQUQLARI**

**3.1.”Nodavlat taʼlim muassasasi”ning huquqlari:**

3.1.1. Maktabning taʼlim berish programmasini, dars jadvallarini, vaqtlarini mustaqil ishlab chiqish;

3.1.2. Maktabdan tashqari taʼlim berish, oʻquvchilarning dam olish vaqtlarini mustaqil belgilash;

3.1.3. Oʻqituvchilarning ish vaqtlarini mustaqil taqsimlash;

3.1.4. Taʼlim berish programmasida belgilangan vaqtlarda oʻquvchilardan nazorat ishi, nazorat testlari olish;

3.1.5. Asossiz ravishda surunkali dars qoldirgan yoki belgilangan topshiriqlarni muntazam bajarmagan, nazorat test sinovlaridan qo’shimcha individual olib borilgan tayyorgarlikga qaramasdan ketma-ket 2 fandan 3 marta 3 bahoga ega boʻlgan oʻquvchilarning ota-onalari (qonuniy vakillari) bilan tuzilgan shartnomani bir tomonlama bekor qilish;

3.1.6. Oʻquvchi tomonidan taʼlim muassasasiga (maktabga) yetkazilgan moddiy zararni oʻquvchining ota-onasi yoki qonuniy vakilidan undirish;

3.1.7. Oʻquvchining ota-onasi yoki qonuniy vakiliga oʻquvchining maktabdan tashqari taʼlim olishi boʻyicha qoʻshimcha takliflar berish;

3.1.8. Kichik (7-10) yoshdagi oʻquvchilarni ota-onalari yoki qonuniy vakillari tomonidan maktabdan tashqari oʻqishga olib kelish va oʻqishdan soʻng olib ketishlarini taʼminlashni talab qilish;

3.1.9 O’quvchi boshqa o’quvchilarga yoki maktab hodimlariga tajovvuzkorona munosabatda bo’lgan taqdirda maktab direktorining qaroriga binoan o’quvchini maktabdan chetlatish.

**3.2. “Oʻquvchining qonuniy vakili” (ota-onasi)ning huquqlari:**

3.2.1. Majburiy maktab taʼlimini olayotgan farzandining taʼlim jarayoni, oʻquv mashgʻulotlari bilan tanishib borish, maktab maʼmuriyati, oʻqituvchilardan farzandining oʻqishi toʻgʻrisida tegishli maʼlumotlar olish;

3.2.3. Farzandining taʼlim olish jarayoni yuzasidan tegishli takliflar berish;

3.2.4. Farzandining qaysi fan boʻyicha maktabdan tashqari taʼlim olishini mustaqil tanlash;

3.2.5. Ota-onalar majlislarida ishtirok etish;

3.2.6. Farzandining qonuniy huquqlarini himoya qilish;

**4.TOMONLARNING MAJBURIYATLARI**

**4.1.”Nodavlat taʼlim maktabi”ning majburiyatlari:**

4.1.1. Oʻquv-taʼlim berish jarayonini oʻzi tomonidan ishlab chiqilgan programma asosida oʻquv rejasi va dasturlarga muvofiq belgilangan vaqtda, jadval asosida oʻtkazib borilishini taʼminlash;

4.1.2. Sinf xonalarini belgilangan standartlar asosida jihozlash, oʻquvchilarning qulay shart-sharoitlarda taʼlim olishlarini taʼminlash;

4.1.3. Nodavlat taʼlim maktabida sanitariya normalari va qoidalari, yongʻin xavfsizligi talablari darajasida boʻlishligini taʼminlash;

4.1.4. Oʻzbekiston Respublikasining amaldagi qonunchiligi bilan taʼqiqlangan, taʼlim standartlari talablariga javob bermaydigan oʻquv tizimini tashkil etmaslik;

4.1.5. Har bir oʻquvchini oʻzining yoʻnalishi boʻyicha oʻqitilishini taʼminlash;

4.1.6. Oʻquvchilarning bilim saviyasini va koʻnikmalarini oshirib borish, bilimlarini doimiy nazorat qilib turish hamda Oʻzbekiston Respublikasining “Taʼlim toʻgʻrisida”gi Qonuni, “Kadrlar tayyorlash milliy dasturi” shuningdek maktab Nizomida nazarda tutilgan zarur shart-sharoitlarni yaratish;

4.1.7. Oʻquv-taʼlim jarayonida yuz bergan oʻzgarishlar, oʻquvchining xulq-atvori, dars oʻzlashtirishi, dars jadvallaridagi oʻzgartirishlar, shartnoma shartlarining oʻzgarishi hamda taʼlim muassasasi faoliyatiga aloqador boʻlgan boshqa oʻzgartirish va qoʻshimchalar, yangiliklar toʻgʻrisida ota-onalarni oʻz vaqtida xabardor qilish;

4.1.8. Ota-onalarning (yoki qonuniy vakillarning) farzandini taʼlim olish jarayoni bilan tanishishlari uchun sharoit yaratib berish;

4.1.9. Nodavlat taʼlim maktabida oʻquvchilarni oʻqitish jarayonida oʻquvchilarning xayoti va sogʻligiga ziyon yetkazilmasligini taʼminlash. (Izoh: Oʻquvchilarning sogʻligi va xayotiga tabiiy ofatlar hamda boshqa tabiiy tusdagi yengib boʻlmas kuch sababli favqulodda holatlar oqibatida ziyon yetkazilganligi uchun nodavlat taʼlim maktabi maʼmuriyati javobgar boʻlmaydi.)

4.1.10. Nodavlat taʼlim maktabi oʻqituvchilarining oʻz vaqtida ish joyida boʻlishlarini taʼminlash.

4.1.11. Nodavlat ta’lim maktabi har bir o’quvchini 3 mahalal taom bilan ta’minlash.

**4.2. “Oʻquvchining qonuniy vakili” (ota-onasi)ning majburiyatlari:**

4.2.1. Farzandini majburiy taʼlim olishligi uchun belgilangan jadval asosida, oʻz vaqtida nodavlat taʼlim maktabida boʻlishini taʼminlash;

4.2.2. Farzandini sababsiz dars qoldirmasligini taʼminlash;

4.2.3. Mazkur shartnoma asosida belgilangan toʻlovlarni yillik yoki har oy davomida oʻz vaqtida toʻlab borilishini taʼminlash;

4.2.4. Farzandining xulq-atvori, darslarni oʻzlashtirishini doimiy nazorat qilib borish;

4.2.5. Farzandi 3(uch) kundan ortiq kasal boʻlib qolgan vaqtlarda tibbiy muassasadan maʼlumotnoma taqdim etish;

4.2.6. Oilaviy sabablarga koʻra boshqa aholi yashash joyiga koʻchganda, shuningdek farzandi bilan bogʻliq boshqa nohush hodisalr sodir boʻlgan hollarda taʼlim muassasasini yozma xabardor qilish;

4.2.7. Agar farzandini oʻqitish imkoniyati boʻlmasa 5 (besh) ish kunidan iborat muddatda “Nodavlat taʼlim maktabigasi” bilan tuzilgan shartnomani bekor qilish toʻgʻrisida yozma ravishda murojaat qilish;

4.2.8. Farzandini nodavlat taʼlim maktabii oʻqituvchilariga nisbatan hurmat bilan munosabatda boʻlishini, dars mashgʻulotlariga oʻz vaqtida qatnashishini, belgilangan topshiriqlarni oʻz vaqtida bajarishini nazorat qilish;

4.2.9. Farzandining aybi bilan farzandi tomonidan taʼlim muassasasiga yetkazilgan moddiy-maʼnaviy zararni qoplash;

4.2.10. Ota-onalar majlislarida oʻz vaqtida qatnashish.

**5.TOMONLARNING JAVOBGARLIGI**

5.1. Taʼlim berish (yaʼni xizmat koʻrsatilishi) muddatlari kechiktirib yuborilgan, toʻliq amalga oshirilmagan hollarda, “Nodavlat taʼlim muassasasi” “Oʻquvchining qonuniy vakili (ota-onasi)” ga kechiktirilgan har bir kun uchun majburiyat bajarilmagan qismining 0,5 foizi miqdorida penya toʻlaydi, biroq bunda penyaning umumiy summasi amalga oshirilmagan xizmatning 50 foizidan oshib ketmasligi lozim. Penyani toʻlash shartnoma majburiyatlarini buzgan tarafni xizmat koʻrsatish muddatlarini kechiktirib yuborish, toʻliq xizmat koʻrsatmaslik, ishlarni bajarmaslik yoki xizmatlarni koʻrsatmaslik oqibatida yetkazilgan zararni qoplashdan ozod etmaydi.

5.2. Koʻrsatilgan xizmatlarni tan olmaslik, shuningdek “Nodavlat taʼlim maktabi” mazkur shartnomada belgilangan muddatda (davrda) xizmat koʻrsatishni (taʼlim berishni) amalga oshirganda ushbu xizmatlarni asossiz ravishda rad etganlik uchun “Oʻquvchining qonuniy vakili (ota-onasi)” - “Nodavlat taʼlim maktabii”ga asossiz qabul qilib olinmagan xizmatlar qiymatining **5 foizi** miqdorida miqdorida jarima toʻlaydi.

5.4. Mazkur shartnoma boʻyicha belgilangan oylik toʻlovni ketma-ket 2 (ikki) oy yaʼni 60 kun davomida sababsiz amalga oshirmagan (toʻlamagan) “Oʻquvchining qonuniy vakili (ota-onasi)” bilan tuzilgan shartnoma “Nodavlat taʼlim muassasasi” tomonidan bir tomonlama bekor qilinib, oʻtgan oylar uchun toʻlanmagan toʻlovlar holda sud tartibida undiriladi va oʻquvchi taʼlim muassasasida oʻqishdan chetlashtiriladi.

**6.NIZONI HAL QILISH TARTIBI**

6.1. Shartnoma yuzasidan kelib chikadigan barcha nizolar eng avvalo taraflarning oʻzaro muzokarasi va kelishuvi bilan hal qilinadi.

6.2. Mazkur shartnoma shartlari yuzasidan kelib chiqqan nizolar boʻyicha taraflarning kelishuvi bilan xal qilib boʻlmaydigan nizolar Oʻzbekiston Respublikasining amaldagi qonun xujjatlarida belgilangan tartibda, javobgar joylashgan Iqtisodiy sudda xal qilinadi

**7.SHARTNOMA MUDDATI**

7.1.Mazkur shartnoma tomonlar oʻrtasida imzolangan kundan boshlab yuridik kuchga ega hisoblanadi va 1 akademik yil muddatga qadar amal qiladi

**8.FORS-MAJOR HOLATLARI**

8.1. “Nodavlat taʼlim maktabii” fors-major holatlar yaʼni majburiyatlarni lozim darajada bajarish uchun toʻsqinlik qiluvchi yengib boʻlmas kuch taʼsiri: taʼlim berish jarayonida sodir boʻlgan tabiiy ofatlar, zilzila, suv toshkini, favqulodda urush eʼlon kilinishi natijasida xizmat koʻrsatishning imkoni yoʻqligi va taraflar ixtiyoriga (erkiga) bogʻliq boʻlmagan tabiiy boshqa holatlar natijasida yuzaga keladigan oqibatlar uchun javobgar boʻlmaydi. Qaysi tomon uchun fors-major holati sodir boʻlsa, ushbu holat haqida ikkinchi tomonni yozma ravishda ogohlantirish shart. Fors-major holatlari 1(bir) oy yoki undan ortik davom etsa tomonlar shartnoma shartlarini bajarishdan qisman yoki toʻliq ozod etiladilar.

**9.BOSHQA SHARTLAR.**

9.1. Shartnomaga kiritiladigan barcha oʻzgartirishlar va qoʻshimchalar tomonlarning yozma ravishdagi, imzolangan qoʻshimcha kelishuvi asosida amalga oshiriladi.

9.2. Shartnomaning muddatidan oldin bekor qilinishi fakat ikki tomonlama kelishuv orkali amalga oshiriladi. Agar tomonlar kelishuvga erisha olmasalar sud orkali bekor kilinadi.

9.3.Shartnomani bajarishdan bir tomonlama (toʻliq yoki qisman) bosh tortishga taraflardan biri shartnomani jiddiy buzgan taqdirda yoʻl qoʻyiladi.

**Shartnomani buzish quyidagi hollarda jiddiy deb topiladi**:

- mazkur shartnomada belgilab qoʻyilgan majburiyatlarni taraflar tomonidan buzilishi, umuman yoki lozim darajada bajarilmasligi;

- xizmat koʻrsatish muddatlarini bir necha bor buzish, toʻlov shartlarini bir necha bor buzish.

9.4. Agar ushbu shartnomani bekor qilish yoki oʻzgartirishning boshqa muddati bildirish xatida nazarda tutilmagan boʻlsa, shartnoma bir taraf boshqa tarafdan shartnomani bajarishdan toʻla yoki qisman bir taraflama bosh tortish toʻgʻrisida bildirish xati olgan paytdan boshlab oʻzgartirilgan yoki bekor qilingan hisoblanadi.

9.5 Ushbu shartnoma oʻzbek tilida, teng yuridik kuchga ega boʻlgan ikki nusxada tuzilgan boʻlib bir nusxasi “Nodavlat taʼlim maktabida”da ikkinchisi esa «Oʻquvchining qonuniy vakili (ota-onasi)”da saqlanadi va taraflar imzolagandan soʻng kuchga kiradi.

**10.TOMONLARNING YURIDIK MANZILLARI.**

**“Nodavlat taʼlim maktabi”** Turon Xalqaro Maktabi Toshkent sh, Sergeli tumani Shokir Ariq 97,98-uy H/R: 20208000505640795001  
STIR:310380385 Bank: InfinBankMFO: 01070 Tel: (94)3103333   
  
  
**Direktor:** \_\_\_\_\_\_\_\_\_\_\_\_\_ M.M.Yuldashev   
 *(imzo)*   
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
**“O`quvchining qonuniy vakili(ota-onasi)**   
F.I.SH: Sherzod Mamanazarov Sobirovich   
Pasport seria va raqami: 1214253463767   
Berilgan joyi: Chirchiq  
Berilgan sanasi: 2023-08-17  
Manzil: Sergeli   
  
   
  
   
  
**O`quvchining qonuniy vavakili** :\_\_\_\_\_\_\_\_\_\_\_\_\_\_\_  
 *(imzo)*